— 213 — 



mindre graabrune langstrakte Pletter uden skarpe Konturer), og at 

 Konidierne ikke afviger fra de paa danske Eksemplarer udviklede 1 ). 

 Man bør derfor beholde Briosi og Gavaras Navn som Arts- 

 navn, dog med Udeladelse af Ordet „sativae" som overflødigt; 

 Svampen kommer da til at hedde H. Avenae (Br. & Gav.). 



Kap. III. 



Oversigt over de Metoder, der er anvendte ved Under- 

 søgelsen af Betingelserne for Sygdommenes Optræden. 



Efter at vi i det foregaaende Kapitel har fastslaaet Grundlaget 

 for Forstaaelsen af de behandlede Sygdommes Ætiologi , skal vi i 

 det følgende beskæftige os med Spørgsmaalet om , hvorvidt det er 

 muligt med de her vundne Erfaringer for Øje at give en Forklaring 

 af de i første Kapitel paaviste Ejendommeligheder ved de spon- 

 tant optrædende Sygdommes hele Forløb. Det blev her bl. a. frem- 

 hævet, at de af Helminthosporier fremkaldte Sygdomme som alle 

 andre i høj Grad varierer med Hensyn til Intensitet; en nærmere 

 Undersøgelse af Betingelserne for denne Variation vil blive en 

 Hovedopgave for de følgende Afsnit. For imidlertid at undgaa for 

 mange Gentagelser i Fremstillingen, skal jeg her give en samlet 

 Oversigt over de Metoder, som jeg har anvendt ved Bestemmelsen 

 af Sygdommenes Intensitet og ved Prøvelsen af forskellige Faktorers 

 Indflydelse paa den. 



Ved en Sygdoms Intensitet forstaar jeg den Hyppighed og 

 Udbredelse, hvormed de for Sygdommen ejendommelige patologiske 

 Fænomener optræder paa et givet Tidspunkt under givne Forhold. 

 Denne Intensitet er for de overjordiske Deles Vedkommende bestemt 

 af: 1) det absolute og det procentiske Antal af syge Planter pr. 

 Arealenhed, 2) Antallet af syge Skud pr. syg Plante, 3) Antallet af 

 syge Blade (Stængelled, Blomster o. s. v.) pr. sygt Skud, 4) Antallet og 

 Størrelsen af de syge Dele af de syge Blade o. s. v. Da alle disse Størrelser 

 kan udtrykkes talmæssigt, kan man med et passende stort Mate- 

 riale ved en Kombination af dem faa et Udtryk for Sygdommens 

 Intensitet. Det vil imidlertid ses, at en tilfredsstillende Bestemmelse 

 af alle Punkter kræver et overordentlig stort Arbejde; dette lettes 



: ) Undersøgt paa et Eksemplar af Eksikkatværket i det bot. Institut i Halle. 

 Botanisk Tidsskrift. 23. Bind. 15 



